*Tämä artikkeli käsittelee pesäpalloilijaa. Janne Vuorinen on myös jalkapalloilija.*
**Janne Vuorinen** (s. 5. kesäkuuta 1970) on suomalainen entinen pesäpalloilija ja sittemmin pelinjohtaja.

Ura
---

### Pelaajaura

Vuorinen voitti pesäpallon Suomen mestaruuden yhdeksän kertaa pelaajana, joista kahdeksan kertaa Sotkamon Jymyn joukkueessa sekä kerran Oulun Lipon kanssa vuonna 1998. Lisäksi Vuorinen saavutti pelaajana kaksi hopeaa ja yhden pronssin. Toukokuussa 2003 hän nousi Superpesiksen kaikkien aikojen etenijätilaston ykköseksi. Hän oli Superpesiksen paras etenijä vuosina 1989, 1990, 1992, 1993 ja 1998. Vuonna 1992 hänet valittiin Vuoden pesäpalloilijaksi. Kaikkiaan Vuorinen toi 399 ottelussa 647 juoksua. Vuorinen osallistui pelaajana yhdeksään Itä–Länsi-otteluun. 

### Pelinjohtajana

Pelinjohtajana hän on ollut Idän valitsijana vuosina 2007 ja 2012. Pelaajauransa jälkeen Vuorinen toimi Sotkamon Jymyn pelinjohtajana kauden 2003 lopun sekä kauden 2004 ja uudelleen kausilla 2006-2007. Jymy voitti Vuorisen opeilla kaksi SM-kultaa ja yhden hopean. Hänet valittiin vuoden pelinjohtajaksi 2004 ja 2006. Vuosina 2009 ja 2010 hän toimi Oulun Lipon pelinjohtajana.

Vuorinen palasi pelinjohtotehtäviin kaudeksi 2014 tehtyään kaksivuotisen sopimuksen Joensuun Mailan kanssa.  Hän johdatti JoMan kahteen halli-SM-kultaan 2014 ja 2015. Kaudella 2015 JoMa voitti Vuorisen alaisuudessa SM-pronssia. Keväällä 2015 Vuorinen ilmoitti lopettavansa pelinjohtajan tehtävässä kauden jälkeen. JoMa taisteli kaudella 2015 runkosarjan voitosta, mutta taipui Vimpelin Vedolle pisteellä. Pudotuspeleissä JoMa hävisi välierissä Vuorisen entistä seuraa Sotkamon Jymyä vastaan. Vuorisen pesti Joensuussa päättyi lopulta pronssijuhliin.

Yksityiselämä
-------------

Janne Vuorisen isä Pasi Vuorinen saavutti pesäpallon SM-mitaleja Kouvolan Pallonlyöjien joukkueessa vuosina 1954, 1955 ja 1959 ja Suomen mestaruuden Sotkamon Jymyssä 1963. 

Vuorinen on koulutukseltaan liikunnanopettaja. Hän työskentelee Vuokatti-Ruka urheiluakatemian johtajana.

Saavutukset
-----------

### Pelaajana

* 9 SM-kultaa: 1990, 1992, 1993, 1995, 1996, 1998, 2001, 2002, 2003
* 2 SM-hopeaa: 1991, 2000
* 1 SM-pronssi: 1994
* 9 Itä-Länsi-ottelua: 1989, 1990, 1992-1998
	+ Kentän paras: 1993
* Superpesiksen etenijäkuningas (5): 1989, 1990, 1992, 1993, 1998
* Vuoden pesäpalloilija: 1992
* Kultainen räpylä: 1995

### Pelinjohtajana

* 2 SM-kultaa: 2004, 2006
* 1 SM-hopea: 2007
* 2 SM-pronssia: 2014, 2015
* Miesten Superpesiksen vuoden pelinjohtaja (2): 2004, 2006

Lähteet
-------

1. ↑   (Arkistoitu – Internet Archive)
2. ↑
3. ↑   (Arkistoitu – Internet Archive)
4. 1 2  Janne Vuorinen
5. ↑
6. ↑  Kari "Karra" Kuusiniemi ja Sotkamon Janne Vuorinen ovat miesten pesiskauden Itä-Länsi valitsijat
7. ↑
8. ↑
9. ↑   (Arkistoitu – Internet Archive)
10. ↑
11. ↑  Vuorisen viimeinen kausi Jomassa (Arkistoitu – Internet Archive)
12. ↑  Sotkamon Jymy jälleen kerran finaaleihin – Joensuusta ei vastusta
13. ↑  JoMa juhlii kolmatta peräkkäistä SM-pronssia (Arkistoitu – Internet Archive)
14. 1 2 3  Pesäpallon SM-mitalistit Pesäpalloliitto.  Arkistoitu 2.7.2018. Viitattu 14.4.2018.
15. ↑  Itä-Länsi-pelaajat joukkueittain, miehet Rasilainen, Matti. Viitattu 24.4.2018.
16. ↑  Parhaat etenijät kausittain Pesäpalloliitto.  Arkistoitu 17.8.2018. Viitattu 13.4.2018.
17. ↑   (Arkistoitu – Internet Archive)
18. ↑   (Arkistoitu – Internet Archive)
19. 1 2 3  Pelinjohtajien mitalit Pesäpalloliitto.  Arkistoitu 5.4.2018. Viitattu 14.4.2018.
20. ↑   (Arkistoitu – Internet Archive)


|  |  |  |
| --- | --- | --- |
| Edeltäjä:**Olli ViljarantaAsko Tuhkanen** | **Sotkamon Jymyn pelinjohtaja**20042006–2007 | Seuraaja:**Asko TuhkanenMikko Kuosmanen** |

|  |  |  |
| --- | --- | --- |
| Edeltäjä:**Antti Eteläpää** | **Joensuun Mailan pelinjohtaja**2014–2015 | Seuraaja:**Petri Pennanen** |